text: Yalda får lov at blive i Danmark
  17 marts 2014 kl. 15.36
  En afghansk kvinde som i december 2012 fik besked om at rejse ud af landet har i dag fået opholdstilladelse i Danmark.
  Yalda Sidique hedder den afghanske kvinde, der fik besked på at forlade landet den 3. januar sidste år. Siden har hun kæmpet for at få opholdstilladelse i Danmark, hvor hun bor i Padborg med sin mand og to drenge på halvandet og to et halvt år.
  I dag fik hun så brev fra Udlændingestyrelsen om, at hun har fået en to-årig opholdstilladelse. Det betyder, at hun kan søge permanent opholdstilladelse og kan starte på et danskkursus, som man ellers skal starte på indenfor de første seks måneder, man bor i Danmark.
  Hendes yngste søn er syg og er til udredning på Odense Universitetshospital. Det er der lagt vægt på i afgørelsen.
  
  Fra www.facebook.com/tvsyd
  
  